РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/135-19

27. мај 2019. године

Б е о г р а д

З А П И С Н И К

60. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 24. МАЈА 2019. ГОДИНЕ

Седница је почела у 9,30 часова.

 Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, Михаило Јокић, Ђорђе Комленски и Јован Палалић.

 Седници су присуствовали и народни посланици: Станија Компировић, заменик члана др Александра Мартиновића, Марјана Мараш, заменик члана Милетића Михајловића, Александра Мајкић, заменик члана Биљане Пантић Пиља и Золтан Пек, заменик члана др Балинта Пастора.

 Седници нису присуствовали чланови Одбора: Неђо Јовановић, Жарко Мићин, Наташа Мићић, Марко Парезановић, Вјерица Радета, Срето Пеић и Душан Петровић, нити њихови заменици.

 Седници је на почетку присуствовао и народни посланик Маријан Ристичевић, земаник члана Ђорђа Комленског.

Седници су присуствовали и Жикица Несторовић, државни секретар у Министарству државне управе и локалне самоуправе и Саша Могић, помоћник министра државне управе и локалне самоуправе.

Председник Одбора је констатовао да су испуњени услови за рад и пуноважно одлучивање након чега је ставио на гласање, а чланови Одбора су **једногласно** утврдили следећи

Д н е в н и р е д :

1. Разматрање Предлога закона о изменама и допунама Закона о главном граду, који је поднела Влада (број 011-1589/19 од 6. маја 2019. године), у појединостима;

2. Разно.

**ПРВА ТАЧКА** - Разматрање Предлога закона о изменама и допунама Закона о главном граду, који је поднела Влада (број 011-1589/19 од 6. маја 2019. године), у појединостима.

Петар Петровић је обавестио присутне да је на Предлога закона о изменама и допунама Закона о главном граду поднето укупно 53 амандмана од којих је Влада прихватила један амандман и то на члан 2. који је поднео народни посланик Александар Марковић, а није прихватила 52 амандмана, након чега је отворио расправу у вези са овом тачком дневног реда у којој је учествовао члан Одбора Ђорђе Комленски.

Ђорђе Комленски је изразио противљење да од стране Одбора буде прихваћен амандман који је Влада прихватила и свој став образложио на тај начин да би прихватање овог амандмана омогућило стварања још тежих услова за оснивање јавних комуналних предузећа у градским општинама.

Рекао је да су амандмани које је лично поднео у складу са интенцијама Предлога закона и изразио незадовољство што их Влада није прихватила, али није затражио додатна објашњења у вези са разлозима за неприхватање његових амандмана од стране Владе.

Како се више нико није јавио за реч, председавајући је закључио расправу и ставио на гласање предлог:

Да Одбор одлучи да предложи Народној скупштини да **прихвати** следећи амандман:

-на члан 2. који је поднео народни посланик Александар Марковић.

Чланови и заменици чланова Одбора су **већином гласова** прихваили овај предлог.

Да Одбор одлучи да предложи Народној скупштини да **ОДБИЈЕ** следеће амандмане:

-на члан 1. који је поднео народни посланик Маријан Ристичевић;

 -на члан 1. који је поднео народни посланик Ђорђе Комленски;

 -на члан 1. који је поднела народни посланик Вјерица Радета;

 -на члан 1. који је поднела народни посланик Наташа Јовановић;

 -на члан 1. који је поднео народни посланик Немања Шаровић;

 -на члан 2. који је поднео народни посланик Ђорђе Комленски;

 -на члан 2. који је поднео народни посланик Петар Јојић;

 -на члан 3. који је поднео народни посланик Маријан Ристичевић;

 -на члан 3. са исправком, који је поднео народни посланик Ђорђе Комленски ;

 -на члан 3. који је поднео народни посланик Милорад Мирчић;

 -на члан 3. који је поднела народни посланик Вјерица Радета;

 -на члан 3. који је поднео народни посланик Срето Перић;

 -на члан 3. који је поднела народни посланик Александра Белачић;

 -на члан 3. са исправком, који је поднела народни посланик Ружица Николић;

 -на члан 3. који је поднео народни посланик Дубравко Бојић;

 -на члан 3. који је поднео народни посланик Томислав Љубеновић;

 -на члан 3. који је поднео народни посланик Зоран Деспотовић;

 -на члан 3. који је поднео народни посланик Немања Шаровић;

 -на члан 3. са исправком, који је поднео народни посланик Филип Стојановић;

 -на члан 3. који је поднео народни посланик Никола Савић;

 -на члан 3. који је поднела народни посланик Наташа Јовановић;

 -на члан 4. који је поднео народни посланик Милорад Мирчић;

 -на члан 5. који је поднео народни посланик Маријан Ристичевић;

 -на члан 6. који је поднела народни посланик Александра Белачић;

 -на члан 7. који је поднео народни посланик Никола Савић;

 -на члан 7. који је поднео народни посланик Маријан Ристичевић;

 -на члан 7. који је поднео народни посланик Ђорђе Комленски;

 -на члан 8. који је поднео народни посланик Петар Јојић;

 -на члан 8. који је поднео народни посланик Филип Стојановић;

 -на члан 9. који је поднео народни посланик Маријан Ристичевић;

 -на члан 9. који су заједно поднели народни посланици Марко Ђуришић, Мирослав Алексић, Ненад Константиновић, Горан Богдановић и Здравко Станковић;

 -на члан 10. који је поднео народни посланик Срето Перић;

 -на члан 10. који је поднела народни посланик Ружица Николић;

 -на члан 11. који је поднео народни посланик Маријан Ристичевић;

 -на члан 11. са исправком, који је поднео народни посланик Дубравко Бојић;

 -на члан 12. који је поднео народни посланик Томислав Љубеновић;

 -на члан 13. који је поднела народни посланик Наташа Јовановић;

 -на члан 13. који је поднео народни посланик Маријан Ристичевић;

 -на члан 14. који је поднео народни посланик Зоран Деспотовић;

 -на члан 15. који је поднео народни посланик Маријан Ристичевић;

 -на члан 15. са исправком, који је поднео народни посланик Срето Перић;

 -на члан 17. који је поднео народни посланик Маријан Ристичевић;

 -на члан 17. који је поднео народни посланик Ђорђе Комленски;

 -на члан 17. који су заједно поднели народни посланици Марко Ђуришић, Мирослав Алексић, Ненад Константиновић, Горан Богдановић и Здравко Станковић;

 -на члан 17. који је поднела народни посланик Вјерица Радета;

 -на члан 17. који је поднео народни посланик Немања Шаровић;

 -на члан 17. који је поднео народни посланик Петар Јојић;

 -на члан 18. који је поднела народни посланик Ружица Николић;

-на члан 19. који је поднео народни посланик Милорад Мирчић;

 -на члан 19. који је поднео народни посланик Маријан Ристичевић;

 -на члан 21. који је поднео народни посланик Маријан Ристичевић;

 -на члан 23. који је поднео народни посланик Маријан Ристичевић.

Да за известиоца Одбора на седници Народне скупштине буде одређен Петар Петровић, председник Одбора.

Чланови и заменици чланова Одбора су **већином гласова** прихваили овај предлог.

**ДРУГА ТАЧКА –** Разно.

 Расправа у вези са овом тачком дневног реда није отварана.

Седница је завршена у 9,45 часова.

СЕКРЕТАР ПРЕДСЕДНИК

Сања Пецељ Петар Петровић